Internettet: Cybersikkerhed og kriminalitet
Hej, mit navn er Jenny Martin og jeg er direktør for cybersikkerhedsefterforskning
hos Symantec.
Cyberkriminalitet skaber i dag store problemer for samfundet,
både personligt, finansielt og sågar også i forbindelse med national sikkerhed.
I de seneste år er hundred millionvis af kreditkortnumre blevet stjålet,
flere millioner personnumre og sundhedsoplysninger blev
kompromitterede, og selv atomcentrifuger blev hackede, og
ubemandede flyvende droner er blevet kapret.
Dette gøres altsammen ved at udnytte sårbarheder i hardware og software,
eller oftest set via udnyttelse af utilsigtede beslutninger, der blev taget
af dem, der brugte softwaren.
De, der begår disse cyberforbrydelser, har ikke en enkel profil eller motivation.
Det kunne være enhver fra en international terrorist, til en teenager, der vil prale.
I dag har de største lande ikke blot hære, men også en veludstyret cyberhær.
Den næste verdenskrig vil måske ikke blive kæmpet med traditionelle våben,
men med computere, der bruges til at lukke nationale vandforsyninger, energinet og
transportsystemer.
Hej! Mit navn er Parisa, og jeg er Googles sikkerhedsprincesse.
Jeg har arbejdet på mange forskellige produkter på mange måder for at prøve at
gøre vores software så sikker som mulig.
Lad os se lidt på, hvordan cyberkriminalitet faktisk virker.
Vi vil lære om softwarevira, denial of service-angreb
og phishing-svindel.
I biologi og i livet er en virus en organisme, der spredes ved host,
nys eller fysisk kontakt.
Vira virker ved at inficere celler, tilføre deres genetiske materiale og
bruge de celler til at replikere
De kan gøre folk virkelig syge og så sprede sig til andre mennesker.
En computervirus virker meget ens.
En virus er et udførligt program, der installeres, sædvanligvis ikke med vilje,
og skader brugeren og deres computer.
Det er også muligt for en virus at sprede sig til andre computere.
Hvordan når en virus egentlig ind på din computer til at begynde med?
Der er et par måder, en angriber kan inficere en persons computer.
De kunne lokke et offer til at installere et program ved at vildlede dem om
programmets formål, så mange vira er forklædt som sikkerhedsopdateringer.
Det er også muligt at softwaren på din computer har en sårbarhed,
så en angriber kan blive installeret, selv uden udtrykkelig tilladelse.
Når en virus er på din computer, kan den stjæle eller slette dine filer,
kontrollere andre programmer eller sågar lade en anden person fjernkontrollere din
computer.
Ved at bruge computervira kan hackere overtage millioner af computere globalt
og så bruge dem som en digital hær, også kaldet et botnet,
til at angribe og nedtage websider.
Denne slags angreb hedder en distributed denial of service-angreb.
Et denial of service-angreb er når hackere overvælder en webside
med for mange anmodninger.
Vi kalder den et distributed denial of service-angreb,
når angrebet kommer fra mange computere på samme tid.
De fleste websider er parat til at besvare millioner af anmodninger om dagen, men
slår du dem med milliarder eller billiarder af anmodninger fra forskellige
steder, overlæsses computerne, og de holder op med at svare.
Et andet trick, cyberkriminelle bruger er at sende store mængder spam-e-mails
i et forsøg på at narre folk til at dele deres personoplysninger.
Dette hedder phishing-svindel.
Phishing-svindel er, når du får det, der ligner en troværdig e-mail, der beder dig
logge på din konto, men et klik på e-mailen
tager dig til en falsk webside.
Hvis du alligevel logger på, er du blevet narret til at afsløre din adgangskode.
Hackere kan så bruge dine loginoplysninger til at tilgå dine ægte konti for at stjæle
information eller sågar også stjæle dine penge.
Heldigvis er der mange firmaer, love og statsorganisationer, der arbejder for at
gøre internettet mere sikkert, men disse bestræbelser er ikke nok i sig selv.
Du tror måske, når et computersystem hackes,
at problemet lå i sikkerhedsdesignet eller softwaren.
Halvfems procent af de gange systemer hackes, er det dog ikke på grund af en
sikkerhedsfejl, men på grund af en simpel menneskefejl.
Det viser sig dog, at der er skridt, vi kan tage for at beskytte os selv.
Ofte påvirker dine handlinger ikke kun sikkerheden af dine egne data og computer,
men sikkerheden af alle på din skole,
arbejdsplads og i dit hjem.
Med milliarder eller billiarder af dollars på spil,
bliver cyberkriminelle smartere hvert år, der går.
og vi skal alle holde trit.